stanford-oval/wikipedia huggingface dataset:
Jorge Amado
Kirjallisuutta

Ulkomaisia nykykertojia 1. Toimittaneet Ritva Aarnio ja Ismo Loivamaa. BTJ Kirjastopalvelu, 1998.
Camões-palkinnon saajat
1989: Miguel Torga | 1990: João Cabral de Melo Neto | 1991: José Craveirinha | 1992: Vergílio Ferreira | 1993: Rachel de Queiroz | 1994: Jorge Amado | 1995: José Saramago | 1996: Eduardo Lourenço | 1997: Pepetela | 1998: Antonio Candido | 1999: Sophia de Mello Breyner | 2000: Autran Dourado | 2001: Eugénio de Andrade | 2002: Maria Velho da Costa | 2003: Rubem Fonseca | 2004: Agustina Bessa-Luís | 2005: Lygia Fagundes Telles | 2006: José Luandino Vieira (kieltäytyi) | 2007: António Lobo Antunes | 2008: João Ubaldo Ribeiro | 2009: Arménio Vieira | 2010: Ferreira Gullar | 2011: Manuel António Pina | 2012: Dalton Trevisan | 2013: Mia Couto | 2014: Alberto da Costa e Silva | 2015: Hélia Correia | 2016: Raduan Nassar | 2017: Manuel Alegre | 2018: Germano Almeida | 2019: Chico Buarque | 2020: Vítor Manuel de Aguiar e Silva | 2021: Paulina Chiziane | 2022: Silviano Santiago
Juan Meléndez Valdés

| Juan Meléndez Valdés |
| --- | --- |
 Juan Meléndez Valdés
Henkilötiedot
Syntynyt: 1754
Kuollut: 1817 (62–63 vuotta)
Ammatti:  runoilija
Kirjailija
Salanimi: Batilo 
Äidinkieli: espanja
Tuotannon kieli: espanja
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Juan Meléndez Valdés (1754–1817) oli espanjalainen runoilija. Opiskellessaan Salamancassa lakitiedettä hän liittyi ryhmään nuoria runoilijoita, joiden tavoitteena oli vapauttaa espanjalainen runous ranskalaisista kahleista kansalliselle pohjalle. Akatemia palkitsi 1780 hänen Batilo-nimisen ekloginsa, ja Javellanosin avulla hän sai Salamancassa professorin viran. Ministeristönsä aikana Javellanos hankki hänelle hallinnollisen viran, jonka Meléndez Valdés menetti ministeristön kaatuessa. Ranskalaisten tultua maahan hän liittyi uuteen hallitukseen, joutui siksi vainon kohteeksi ja vältti vaivoin kuoleman. Kun ranskalaiset oli karkotettu, Meléndez Valdés pakeni Ranskaan, ja hän kuoli Montpellierissä.
Meléndez Valdésin aitolyyriset runot (1785 alkaen) olivat käänteentekeviä. Hän on kuitenkin suurempi tyylitaidoltaan kuin omaperäiseltä inspiraatioltaan. Kansalaisena heikkoluonteinen runoilija vapautti espanjalaisen runouden ranskalaisten kaavojen pitkäaikaisesta kahleista. Hän sai siitä kunnianimen "restaurador del Parnaso".
Aiheesta muualla

Kuvia tai muita tiedostoja aiheesta Juan Meléndez Valdés Wikimedia Commonsissa
Jussi T. Eronen

Jussi Tuomas Eronen (s. 1978) on suomalainen ekologi, joka on toiminut sosio-ekologisten järjestelmien professorina Helsingin yliopistossa 1. kesäkuuta 2023 lähtien. Hän väitteli filosofian tohtoriksi Helsingin yliopistossa vuonna 2006. Hän on työskennellyt tutkijana Helsingin yliopiston lisäksi myös Senckenbergin luonnonhistoriallisessa museossa ja Senckenbergin biodiversiteetti- ja ilmastotutkimuskeskuksessa Frankfurt am Mainissa sekä BIOS-tutkimusyksikössä Helsingissä.
Eronen kertoo tekevänsä poikkitieteellistä tutkimusta sosio-ekologisten järjestelmien ja luonnonvarojen käytön kehityksestä pitkällä aikavälillä. Hän johtaa Helsingin yliopiston Past Present Sustainability -tutkimusyksikköä (PAES).
Julkaisut

Eurasian Neogene large herbivorous mammals and climate (väitöskirja). Suomen Eläin- ja Kasvitieteellinen Julkaisutoimikunta, 2006.
Aiheesta muualla

Virallinen sivusto
ORCID
ResearchGate
Google Scholar
Kagate

| Kagate> Tiedot |
| --- | --- |
Alue:  Nepal
Puhujia:  100
Kirjaimisto:  devanagari
Kielitieteellinen luokitus
Kielikunta:  sinotiibetiläiset kielet
Kieliryhmä:  tiibetiläis-burmalaiset kielet bodilaiset kielet gTsang-kielet
ISO 639-3:  syw
 Ohje 
Kagate on tiibetiläis-burmalainen kieli, jota puhutaan Ramechhapin piirikunnassa Janakpurin vyöhykkeellä Nepalin itäosassa. Sitä puhuu vuoden 2011 väestönlaskennan mukaan äidinkielenään noin 100 ihmistä, minkä lisäksi monet helambunšerpan puhujat osaavat sitä toisena kielenä.
Kagate ja helambunšerpa ovat läheisiä sukukieliä, ja kagate voidaan luokitella myös helambunšerpan murteeksi. Helambunšerpassa käytetään runsaasti perinteisiä kohteliaisuusmuotoja verbien taivutuksessa, mikä tekee helambunšerpan ymmärtämisen vaikeammaksi kagaten puhujille kuin päinvastoin.
John Nelson Darby

| John Nelson Darby |
| --- | --- |

Henkilötiedot
Syntynyt: 18. marraskuuta 1800 Lontoo
Kuollut: 29. huhtikuuta 1882 (81 vuotta) Bournemouth
John Nelson Darby (18. marraskuuta 1800 Lontoo – 29. huhtikuuta 1882 Bournemouth) oli angloirlantilainen uskonnollinen johtaja ja kirjailija. Hän oli Plymouthin veljien lahkon varhainen johtaja.
Darby oli oman uskonnollisen ryhmänsä ulkopuolellakin hyvin vaikutusvaltainen teologi. Erityisesti Amerikassa häntä pidetään yhtenä modernin kristillisen fundamentalismin perustajista. Hänen ajatuksensa muodostivat dispensationalistisen teologian perustan. Hänen pohdiskelunsa vaivanaikaa edeltävästä ylöstempauksesta olivat myös vaikutusvaltaisia.
Aiheesta muualla

Kuvia tai muita tiedostoja aiheesta John Nelson Darby Wikimedia Commonsissa
Jussiville Partanen

| Jussiville Partanen |
| --- | --- |
 Jussiville Partanen ja Sara Aghai.
Henkilötiedot
Syntynyt: 15. heinäkuuta 1991 (ikä 33) Kuopio, Suomi
Kansalaisuus:   Suomi
Taitoluistelija
Pituus:  181 cm
Valmentaja(t):  Maurizio Margaglio
Koreografi(t):  Marina Zueva Maurizio Margaglio
Luisteluseura:  Helsingin luistelijat
Aloittanut:  2001
Jussiville Partanen (s. 15. heinäkuuta 1991 Kuopio) on suomalainen taitoluistelija, joka kilpailee jäätanssissa parinaan Arina Klinovitskaya. He edustavat Helsingin Luistelijoita. Parin valmentajana toimii Maurizio Margaglio.
Vuosina 2011–2013 Partasen parina luisteli kanadalainen Sara Aghai. He kilpailivat junioritasolla. Vuosina 2013–2018 Partanen luisteli Cecilia Törnin kanssa.
Partanen ja Cecilia Törn voittivat jäätanssin Suomen-mestaruuden 2016. Vuosina 2014 ja 2015 he sijoittuivat toiseksi. He osallistuivat vuoden 2015 MM-kisoihin sijoittuen 25:nneksi. Vuoden 2016 EM-kisoissa pari oli 15:s. ja saman vuoden Bostonin MM-kisoissa 18:s. Vuoden 2017 EM-kilpailuissa Zagrebissa Partanen ja Törn sijoittuivat 17:nneksi.
Johnny Savage and the Riders

Johnny Savage and the The Riders oli suomalainen 1950-luvun tyylistä musiikkia esittänyt yhtye, joka levytti Tophits-FinnHits-levymerkille yhden albumin ja singlen. Albumi koostuu pääasiassa klassisten rock-kappaleiden cover-versiosta, mutta sisältää myös kaksi yhtyeen omaa kappaletta. Yhtye esittää Visa Mäkisen elokuvassa Voi joku – mikä lauantai Bill Haleyn & His Cometsin kappaleen "Rockin' Through The Rye".
Rocket Records julkaisi Johnny Savage and the Ridersin pitkäsoiton osana vuonna 2017 ilmestynyttä kokoelma-albumia Rockabilly Generation, jolla esiintyvät myös Tex & Dixie Rebels ja Candy Kids.
Jäsenet

Jussi "Johnny Savage" Vihunen – laulu
Hannu Vihunen – laulu ja kitara
Jukka "Crisu" Ristseppä – kitara
Hannu Lemola – rummut
Tapio Niemelä – piano
Jukka Hakoköngäs – saksofoni
Diskografia > Albumit

Night Bar Boogie (1979, Tophits-FinnHits)
Diskografia > Singlet

"Rock'n Through The Rye" / "Johnny Savage!!!" (1979, Tophits-FinnHits)
Diskografia > Kokoelmat

Rockabilly Generation (yhdessä Candy Kidsin ja Tex & Dixie Rebelsin kanssa) (2017, Rocket Records)
Aiheesta muualla

Johnny Savage & The Riders Discogs-sivustolla
Johnny Savage & The Riders Suomen rock'n'roll -tietokannassa (Arkistoitu – Internet Archive)
Jussi Taavetti Haataisen sijaiskärsimys

Jussi Taavetti Haataisen sijaiskärsimys on Sasu Punasen kirjoittama pakinakokoelma sisällissodasta. Teos ilmestyi vuonna 1929, ja sen on kustantanut helsinkiläinen Kustannusosakeyhtiö Kansanvalta. Kirja on sidottu, ja siinä on 135 sivua.
Kirjan pakinat

Kuinka isäntä Simo Jäärästä tuli punakaartilaisten ystävä
Kertomus räätäli Hoikkasesta ja Tokoin housuista
Kapinavanki Kalle Vikström valtiorikosoikeudessa
Särkyneitä toiveita
Jussi Huovisen elinkautistuomio
Risto Roivaisen kääntyminen monarkistiksi
Entisen pelastusarmeijan kapteenin Jussi Tahvanaisen osanotto kapinaan
Mitenkä Lassi Leveisestä tuli höyhensarjan mies
Torvensoittaja Kusti Koposen valtiorikos
Jussi Taavetti Haataisen sijaiskärsimys
Porvari taivaallisen valtiorikosoikeuden edessä
Porvari saapuu helvettiin
Vapaussotamainingit Takakorven osuuskaupassa
Kun Pielavedellä odotettiin uutta vallankumousta
Kun kansalliselta kokoomukselta meni kaksi ääntä
Tarina Valppaan kaskesta
Vieläkö meillä on mahdollisuuksia uusiin vapaussotiin
Mannerheim jonossa
Pekka Ihalainen tuo terveisiä Venäjältä
Pyhä Pietari ja Jussi Tolppainen pilven palteella
Miten menestyt politiikassa
"Aika on rahaa"
Pikku Eljas suurena
Sanomalehtimies taivaan portilla
Aiheesta muualla

Sasu Punanen : Jussi Taavetti Haataisen sijaiskärsimys : vapaussotakertomuksia ja vähän muitakin syntejä, Kansalliskirjaston digitaaliset aineistot
Jujubat

| Jujubat |
| --- | --- |
 Kruunujujuba (Ziziphus spina-christi (L.) Desf.)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Rosales
Heimo::  Paatsamakasvit Rhamnaceae
Suku::  Jujubat Ziziphus  Mill.
Katso myös
   Jujubat Wikispeciesissä   Jujubat Commonsissa 
Infobox OKNimi-testi OK: 
Jujubat (Ziziphus) on paatsamakasvien heimoon kuuluva kasvisuku, johon kuuluu noin 100 lajia. Suvun lajeja esiintyy kaikkialla tropiikissa, mutta monimuotoisuuskeskukset sijaitsevat trooppisessa Amerikassa ja Kaakkois-Aasiassa.
Ulkonäkö ja koko

Jujubat ovat ikivihreitä tai kesävihantia, pystyjä tai lamoavia, usein kiipeileviä pensaita tai pieniä-keskikokoisia puita. Vuorottaiset lehdet ovat selkeästi kourasuonisia, joskus sulkasuonisia. Lehtien korvakkeet ovat usein piikkimäisiä.
Jujubien kukat sijaitsevat lehtihangoista kasvavissa, sateenvarjomaisissa tertuissa, joskus myös verson kärkiin tai lehtihankoihin ilmestyvissä kukinnoissa. Kukkapohjus on tasaisen puolipallomainen tai kulhomainen. Mehevä, litteä kiekko koostuu 5–10 lohkosta. Toisin kuin monilla muilla paatsamakasveilla, jujuboilla on terälehtiä. Kaksin- tai kolminkertainen, joskus nelinkertainen sikiäin on kehänpäällinen. Hedelmä on 2–3-lohkoinen, harvemmin yksilohkoinen luumarja, jolla on kova sisus.
Luokittelu

Suvun kuvasi ensimmäisenä Philip Miller vuonna 1754. Paatsamakasvien sisällä suku kuuluu Paliureae-tribukseen. Suku sisältää noin sata lajia:
Ziziphus abyssinica
Ziziphus acutifolia
Ziziphus affinis
Ziziphus amole
Ziziphus andamanica
Ziziphus angustifolius
Ziziphus apetala
Ziziphus attopensis
Ziziphus bidens
Ziziphus borneensis
Ziziphus brunoniana
Ziziphus budhensis
Ziziphus calophylla
Ziziphus cambodiana
Ziziphus caracutta
Ziziphus chloroxylon
Ziziphus cinnamomum
Ziziphus cotinifolia
Ziziphus crebrivenosa
Ziziphus crenata
Ziziphus cumingiana
Ziziphus cupularis
Ziziphus cyclocardia
Ziziphus djsmuensis
Ziziphus elegans
Ziziphus elmeri
Ziziphus forbesii
Ziziphus fungii
Ziziphus funiculosa
Ziziphus glabrata
Ziziphus glaziovii
Ziziphus globularis
Ziziphus grisebachiana
Ziziphus guatemalensis
Ziziphus hajarensis
Ziziphus hamur
Ziziphus havanensis
Ziziphus havilandii
Ziziphus hoaensis
Ziziphus horrida
Ziziphus hutchinsonii
Ziziphus incurva
Ziziphus javanensis
Ziziphus joazeiro
Kiinanjujuba (Ziziphus jujuba Mill.)
Ziziphus kunstleri
Ziziphus lauii
Ziziphus lenticellatus
Ziziphus leucodermis
Ziziphus lloydii
Tunisianjujuba (Ziziphus lotus)
Ziziphus lucida
Ziziphus macrophylla
Ziziphus mairei
Intianjujuba (Ziziphus mauritiana Lam.)
Ziziphus melastomoides
Ziziphus mexicana
Ziziphus microdictya
Ziziphus mistol
Ziziphus montana
Afrikanjujuba (Ziziphus mucronata Willd.)
Ziziphus napeca
Ziziphus nummularia
Ziziphus obovata
Ziziphus obtusifolia
Ziziphus oenopolia
Ziziphus oligantha
Ziziphus ornata
Ziziphus otanesii
Ziziphus oxyphylla
Ziziphus palawanensis
Ziziphus papuanus
Ziziphus pernettyoides
Ziziphus piurensis
Ziziphus platyphylla
Ziziphus poilanei
tansanianjujuba (Ziziphus pubescens)
Ziziphus pubiflora
Ziziphus pubinervis
Ziziphus quadrilocularis
Ziziphus reticulata
Ziziphus rhodoxylon
Ziziphus rignonii
Ziziphus rivularis
Ziziphus robertsoniana
Ziziphus rubiginosa
Ziziphus rugosa
Ziziphus saeri
Ziziphus sarcomphalus
Kruunujujuba (Ziziphus spina-christi (L.) Desf.)
Ziziphus strychnifolia
Ziziphus subquinquenervia
Ziziphus suluensis
Ziziphus talanai
Ziziphus taylorii
Ziziphus thyrsiflora
Ziziphus timoriensis
Ziziphus trinervia
Ziziphus truncata
Ziziphus undulata
Ziziphus urbanii
Ziziphus williamii
Ziziphus xiangchengensis
Ziziphus xylopyra
Ziziphus yucatanensis
Ziziphus zeyheriana
Nimen alkuperä

Jujubia kasvaa luonnonvaraisena myös trooppisessa Afrikassa ja nimen voisi kuvitella tulevan jostakin afrikkalaisesta kielestä, mutta näin ei ole. Sen sijaan suomenkielinen nimi on peräisin keskiaikaisen latinan sanasta jujuba, joka tulee muinaiskreikan sanasta ζίζῠφον 
(zízuphon, tästä on peräisin myös suvun tieteellinen nimi Ziziphus). Muinaiskreikan sanan alkuperää ei varmasti tunneta, mutta se saattaa olla itämaista tai esikreikkalaista alkuperää; vrt. sanoja σέσυφος (sésuphos) ja Σίσυφος (Sísuphos).
Ziziphus lotus (L.) Lam.-lajin hedelmiä.
Käännös suomeksi
Jørgen Leth

Jørgen Leth vuonna 2008.
Jørgen Leth (s. 14. kesäkuuta 1937 Århus) on tanskalainen elokuvaohjaaja ja kirjailija.
Lethin ensimmäinen kirja on julkaistu vuonna 1962. Hänen tuotantonsa tällä alalla käsittää kymmenen runokokoelmaa ja neljä tietokirjaa. Ensimmäisen elokuvansa hän teki vuonna 1963, ja tähän mennessä niitä on kertynyt useampia kymmeniä.
Tanskaa, ranskaa ja englantia puhuva Leth on eronnut ja hänellä on neljä lasta.
Lethin tunnetuimpia elokuvia ovat Det perfekte menneske (1967), Armoton sunnuntai (1976) ja De fem benspænd (2003). Hän on asunut vuodesta 1991 Jacmelissa, Haitilla. Vuonna 2005 ilmestyi hänen omaelämäkertansa Det uperfekte menneske, jonka aiheuttaman julkisen kohun ja paheksunnan seurauksena hän erosi virastaan Tanskan kunniakonsulina Haitiin.
Aiheesta muualla

Jørgen Leth Internet Movie Databasessa. (englanniksi)
Jukka Pietikäinen

Jukka Tapio Pietikäinen (s. 1956) on suomalainen diplomaatti. Hän on Suomen suurlähettiläs Perussa ja sitä ennen toimi pääkonsulina New Yorkissa, jonne hän siirtyi suurlähettilään paikalta Buenos Airesista. Pietikäinen aloitti diplomaattiuransa vuonna 1985.
Jämsän helluntaiseurakunta

| Jämsän helluntaiseurakunta |
| --- | --- |

Suuntautuminen:  Helluntaiherätys
Kirkkokunta:  Suomen Helluntaikirkko
Perustettu:  1933
Pääkirkko:  Peltotie 25 42100 Jämsä
Jäseniä:  165 (2011)
TV:  TV7
Aiheesta muualla
Sivusto
Infobox OKNimi-testi OK: 
Jämsän helluntaiseurakunta eli Jämsän Betania on Jämsässä toimiva helluntaiseurakunta. Seurakunta on perustettu vuonna 1933 ja se kuuluu Suomen Helluntaikirkkoon. Seurakunnan toimintaan kuuluvat jumalanpalvelusten ja Sanan ja rukouksen iltojen lisäksi lapsi- ja nuorisotyö, diakonia (Gospel-kolo), puhelinhartaus sekä lähetystyön tuki Japaniin ja Israeliin. Seurakunnan kirpputorin tuotto kanavoidaan Vepsän lähetystyöhön. Seurakunta on tukenut naisten turvakotia Boliviassa. Helluntaiseurakunta sijaitsee Jämsän Vitikkalassa Peltotiellä.
Seurakunnan tilaisuuksia lähetetään muun muassa TV7:n televisio- ja verkkokanavilla.
Toimitilat

Jämsän helluntaiseurakunnan ensimmäinen rukoushuone, vanha Betania, valmistui Pääskyläntielle vuonna 1967. Seurakunnan nykyinen toimitalo, uusi Betania, valmistui Peltotielle vuonna 1983.
Aiheesta muualla

Helluntaiherätys Suomessa
Seurakunnan verkkosivut
Jukka Piironen

Eeles Landström (vas.) ja Jukka Piironen Suomi–Unkari-maaottelussa Helsingissä heinäkuussa 1955.
| Mitalit> Maa:   Suomi.Miesten yleisurheilu.EM-kilpailut  | Mitalit> Maa:   Suomi.Miesten yleisurheilu.EM-kilpailut  | Mitalit> Maa:   Suomi.Miesten yleisurheilu.EM-kilpailut  | Maa:   Suomi> Miesten yleisurheilu. |
| --- | --- | --- | --- |
|  Pronssia | Bryssel 1950 | seiväshyppy |  |
|  Pronssia | Bern 1954 | seiväshyppy |  |
Juho Ensio ”Jukka” Piironen (11. elokuuta 1925 Leppävirta – 5. maaliskuuta 1976) oli suomalainen yleisurheilija. Piirosen päälaji oli seiväshyppy, mutta hän kilpaili myös kymmenottelussa.
Piironen voitti EM-pronssia seiväshypyssä sekä Brysselissä 1950 (tulos 425) että Bernissä 1954 (tulos 430). Helsingin olympialaisissa 1952 hän oli kahdeksastoista. Bernissä 28. elokuuta 1954 hypätty tulos 430 cm oli myös Piirosen kaikkien aikojen paras ulkotulos. Hallissa hän ylitti 432 cm vuonna 1956.
Seuratasolla Piironen edusti  Kuopion Urheilu-Veikkoja.
Kaartin maneesi

| Kaartin maneesi |
| --- | --- |
 Kaartin maneesi.
Osoite:  Kasarmikatu 15, Helsinki
Rakennustyyppi:  maneesi
Valmistumisvuosi:  1877
Suunnittelija:  Axel Hampus Dalström
Julkisivumateriaali:  tiili
Kerrosluku:  1
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Koriste rakennuksen seinässä.
Kaartin maneesi on Helsingin keskustassa Kaartinkaupungissa Kasarmikatu 15:ssä sijaitseva hallirakennus, joka rakennettiin vuosina 1875–1877 alun perin Suomen kaartin harjoitushalliksi. Myöhemmin se toimi näyttelytilana, ja vuodesta 1952 se on ollut autohallina.
Kaartin maneesin yksikerroksisen satulakattoisen tiilirakennuksen suunnitteli arkkitehti Axel Hampus Dalström, ja se rakennettiin vanhan Venäjän armeijan muonamakasiinin paikalle vuonna 1822 valmistuneen Kaartin kasarmin läheisyyteen. Hallissa sijaitsi hiekkapohjainen harjoituskenttä, jota kiersi myös ratsastusrata. 1900-luvun alkupuolella Kaartin maneesia alettiin käyttää messujen, kokousten ja näyttelyiden pitopaikkana. Se oli tässä tehtävässä vuoteen 1935 saakka, jolloin Messuhalli valmistui. Siellä järjestettiin helmikuussa 1926 Suomen ensimmäinen autonäyttely, jossa esiteltiin 38 automerkkiä.
Vuosina 1949–1952 Kaartin maneesi muutettiin autohalliksi. Halli jaettiin betonisilla välipohjilla useaan kerrokseen ja sen alkuperäiset tammipuiset kattorakenteet purettiin. Hallin Kasarmikadun puoleiseen päähän rakennettiin katos, mutta muuten hallin ulkoasu säilyi suunnilleen ennallaan.
Aiheesta muualla

Kuvia tai muita tiedostoja aiheesta Kaartin maneesi Wikimedia Commonsissa
Korttelit.fi: Kuva maneesista ulkoapäin (Arkistoitu – Internet Archive)
Jørgen Løvland

| Jørgen Løvland |
| --- | --- |
 Jørgen Løvland arviolta 1910–1922 välisenä aikana.
Norjan pääministeri
 23. lokakuuta 1907 – 19. maaliskuuta 1908  
Edeltäjä:  Christian Michelsen
Seuraaja:  Gunnar Knudsen
Norjan ulkoministeri
 7. kesäkuuta 1905 – 19. maaliskuuta 1908  
Edeltäjä:  ensimmäinen virassa
Seuraaja:  Wilhelm Christophersen
Norjan kirkko- ja opetusministeri
 26. lokakuuta 1915 – 20. kesäkuuta 1920  
Edeltäjä:  Aasulv Bryggesaa
Seuraaja:  Nils Riddervold Jensen
Norjan työministeri
 1. kesäkuuta 1900 – 21. lokakuuta 1903  
Edeltäjä:  Hans Nysom
Seuraaja:  Albert Hansen
 17. helmikuuta 1898 – 28. helmikuuta 1899  
Edeltäjä:  Fredrik Stang Lund
Seuraaja:  Hans Nysom
Henkilötiedot
Syntynyt: 3. helmikuuta 1848 Lauvland, Evje
Kuollut: 21. elokuuta 1922 (74 vuotta) Kristiania (nyk. Oslo)
Tiedot
Puolue:  Venstre
Jørgen Løvland (3. helmikuuta 1848 Evje – 21. elokuuta 1922 Oslo) oli norjalainen opettaja ja liberaalipuolueen poliitikko, joka toimi maansa pääministerinä 23. lokakuuta 1907 – 19. maaliskuuta 1908. Lisäksi hän oli Norjan ensimmäinen ulkoministeri vuosina 1905–08. Vuosina 1915–20 hän toimi kirkko- ja opetusministerinä ja vuosina 1898–99 sekä 1900–03 työministerinä. Hän puolusti kahden kansalliskielen (kirja- ja uusnorja) yhdenvertaista asemaa.
Aiheesta muualla

Kuvia tai muita tiedostoja aiheesta Jørgen Løvland Wikimedia Commonsissa
Kalevan Kierros

Kalevan Kierros on Suomessa vuosittain järjestettävä kuuden kestävyysurheilulajin yhteiskilpailu. Se on perustettu vuonna 1976. Kierroksen lajit ovat luistelu, hiihto, suunnistus, soutu, pyöräily ja juoksu. Yksittäiset osalajit järjestetään yleensä tammikuun ja syyskuun välisenä aikana erillisinä tapahtumina eri puolilla maata. Kukin suoritus pisteytetään erilaisten lajikohtaisten pistelaskukaavojen avulla. Kauden aikana eniten pisteitä yhteensä kerännyt urheilija on Kalevan Kierroksen voittaja. Sarjoja on tarjolla sekä miehille että naisille eri ikäluokissa. Lisäksi on tarjolla myös joukkuekilpailu.
Aiheesta muualla

Kalevan Kierros
Joren van Pottelberghe

| Joren van Pottelberghe |
| --- | --- |

Henkilötiedot
Syntynyt: 5. kesäkuuta 1997 (ikä 27) Zug, Sveitsi
Kansalaisuus:   Sveitsi  Belgia
Jääkiekkoilija
Pelipaikka:  maalivahti
Hanska:  vasen
Pituus:  191 cm
Paino:  85 kg
Seura
Seura:  EHC Biel
Sarja:  National League A
Pelaajaura
Pääsarjaura:  2016–
Aik. seurat:  HC Davos (NLA) Rungsted Seier Capital (Tanska) EHC Kloten (NLB)
NHL-varaus:  110. varaus, 2015 Detroit Red Wings
Joren van Pottelberghe (s. 5. kesäkuuta 1997 Zug, Sveitsi) on sveitsiläinen jääkiekkomaalivahti, joka pelaa National League A -joukkue EHC Bielissä.
Ura > Seuraura

Van Pottelberghe on EV Zugin kasvatti. Hän muutti jo 16-vuotiaana Ruotsiin ja siirtyi Linköpings HC:n J18-junioreihin kaudeksi 2013–2014. Van Pottelberghe voitti kauden päätteeksi J18 Allsvenskanin hopeaa. Kauden 2014–2015 hän vietti suurimmaksi osaksi myös Linköpingin J18-junioreissa, mutta osan kaudestaan myös J20-junioreissa, jossa van Pottelberghe voitti Erik Källgrenin kakkosmaalivahtina J20 SuperElitin pronssia. Hän puki kauden aikana myös kolmeen SHL-otteluun.
Detroit Red Wings varasi van Pottelberghen neljännellä kierroksella 110. pelaajana NHL:n varaustilaisuudessa 2015. Kaudella 2015–2016 hän jakoi varsin tasaisesti Linköpingin J20-junioreiden torjuntavastuun Hampus Alexanderssonin kanssa, mutta van Pottelberghe jäi pudotuspeleissä kuitenkin joukkueen kolmosvahdiksi Erik Källgrenin vahvistettua Linköpingiä. Hän puki kauden aikana yhteen SHL-otteluun.
Kaudeksi 2016–2017 van Pottelberghe palasi kotimaahansa ja siirtyi kolmivuotisella sopimuksella Sveitsin National League A:n HC Davosiin.
Ura > Maajoukkueura

Van Pottelberghe pelasi alle 20-vuotiaiden MM-kilpailuissa vuosina 2016 ja 2017. Ensimmäisessä turnauksessa hänet valittiin Kanadaa vastaan pelatun alkulohkon ottelun päätteeksi Sveitsin ottelun parhaaksi pelaajaksi. Vuoden 2017 turnauksessa valmennus valitsi van Pottelberghen joukkueensa turnauksen yhdeksi kolmesta parhaasta pelaajasta. Hänet valittiin myös Suomea vastaan pelatun alkulohkon ottelun päätteeksi Sveitsin ottelun parhaaksi pelaajaksi.
Van Pottelberghe pelasi myös alle 18-vuotiaiden MM-kilpailuissa vuonna 2015. Hänet valittiin Sveitsin turnauksen yhdeksi kolmesta parhaasta pelaajasta. Van Pottelberghe valittiin sekä Tšekkiä vastaan pelatun alkulohkon ottelun että Venäjää vastaan pelatun puolivälieräottelun päätteeksi joukkueensa ottelun parhaaksi pelaajaksi. Jälkimmäinen ottelu päättyi Sveitsin 0-5-voittoon, välieräpaikkaan sekä Van Pottelberghin nollapeliin. Joukkue jäi turnauksessa lopulta neljänneksi.
Van Pottelberghe pelasi myös alle 18-vuotiaiden Ivan Hlinkan muistoturnauksessa vuonna 2014 sekä samana vuonna World Junior A Challengessa. Yhteensä hän on pelannut 14 nuorten ja 29 poikien maaottelua.
Muuta

Van Pottelberghen vanhemmat ovat lähtöisin Belgiasta. He muuttivat fysioterapeutin töiden perässä Sveitsiin pari vuotta ennen Jorenin syntymää. Joren van Pottelberghe puhuu neljää eri kieltä; englantia, saksaa, flaamia ja ruotsia.
Maajoukkuetilastot

| Vuosi | Turnaus | O | V | H | MIN | PM | NP | PMK | TP% |
| --- | --- | --- | --- | --- | --- | --- | --- | --- | --- |
| 2015 | U18 | 7 | 3 | 4 | 245 | 24 | 1 | 3.39 | 88,1 |
| 2016 | JMM | 6 | 2 | 3 | 285 | 15 | 0 | 3.15 | 88,7 |
| 2017 | JMM | 5 | 3 | 4 | 304 | 16 | 0 | 3.16 | 90,9 |
Jäähyväiset aseille (kappale)

Jäähyväiset aseille on punkyhtye Kollaa kestään sodanvastainen musiikkikappale, joka ilmestyi 'Jäähyväiset aseille' -nimisellä albumilla vuonna 1979.
Kappaleen sävelsi Kai Kivi ja sanoitti Jyrki Siukonen.
Liisa Tavi levytti Jäähyväiset aseille omana folkmusiikki-tyyppisenä versionaan vuonna 1981.
Aiheesta muualla

Liisa Tavi laulaa ihmisyyden puolesta